ועדת הכנסת, כנסת 15, פרוטוקול מספר 288, 2002-03-04 13:00

חברי הוועדה: טלב אלסאנע זאב בוים יצחק גאגולה אילן גילאון אריה גמליאל שירי ויצמן נעמי חזן אחמד טיבי שאול יהלום אליעזר כהן סופה לנדבר מרינה סולודקין אופיר פינס-פז עמיר פרץ מזכיר הכנסת, אריה האן סגן מזכיר הכנסת, דוד לב

קצרנית: בקשות חברי הכנסת להקדמת הדיון בהצעות חוק בקריאה טרומית:

יוסי כץ: אני מתכבד לפתוח את ישיבת הוועדה.

יוסי כץ: על סדר היום שלנו רביזיה על הצעת חוק המועצה לביטחון לאומי של דוד מגן, שלוש הצעות של חברי כנסת לגבי שכר דירה בשקלים ולא בדולרים של חברי הכנסת יאיר פרץ, אילן גילאון ואופיר פינס-פז ובקשה של הממשלה לפטור מחובת הנחה בהצעת חוק העסקת עובדים על ידי קבלני כוח אדם (תיקון).

יוסי כץ: היועצת המשפטית, האם אני יכול להביא את זה להצבעה או שאני מנוע?

אנה שניידר: בעת ההצבעה צריכים להיות נוכחים שליש מחבריה הקבועים של הוועדה.

יוסי כץ: אני מודיע גם למציעים וגם לחברי הכנסת הנוכחים, שאם בשעה 13:15 לא יהיו בחדר הוועדה תשעה חברים קבועים, לא תתקיימנה הצבעות היום, אלא רק בשבוע הבא.

יוסי כץ: ב-13:15 אני מקיים הצבעה.

יוסי כץ: הישיבה הופסקה בשעה: 13:05.

יוסי כץ: הישיבה חודשה בשעה: 13:15.

יוסי כץ: הצעת חוק המועצה לביטחון לאומי התשס"ב-2002 – פ/3442, של חבר הכנסת דוד מגן – רביזיה

יוסי כץ: רבותי הצעת החוק הראשונה שמבקשים עליה פטור מחובת הנחה, זו הצעת חוק המועצה לביטחון לאומי, של חבר הכנסת דוד מגן.

יוסי כץ: הוא מנהל ישיבה.

יוסי כץ: אני מעמיד את זה להצבעה.

אתי בן-יוסף: אורי אריאל ביקש רביזיה בפעם הקודמת.

יוסי כץ: על הדבר הזה?

אתי בן-יוסף: כן.

אתי בן-יוסף: היתה החלטה לא לקבל את הפטור והוא ביקש רביזיה.

יוסי כץ: אוקי.

יוסי כץ: היתה החלטה שלא לקבל את הפטור ואורי אריאל ביקש רביזיה.

יוסי כץ: מי בעד בקשת הרביזיה של אורי אריאל – ירים את ידו.

יוסי כץ: נא לספור.

אתי בן-יוסף: שבעה.

יוסי כץ: מי נגד?

יוסי כץ: נא לספור.

אתי בן-יוסף: שלושה.

יוסי כץ: אוקי.

יוסי כץ: בקשת הרביזיה התקבלה.

יוסי כץ: מי בעד מתן פטור מחובת הנחה להצעת חוק המועצה לביטחון לאומי, של חבר הכנסת דוד מגן, ירים את ידו.

אתי בן-יוסף: תשעה.

יוסי כץ: מי נגד, ירים את ידו.

יוסי כץ: שלושה.

יוסי כץ: הבקשה התקבלה.

יוסי כץ: הלאה.

יוסי כץ: 2.

יוסי כץ: הצעת חוק הפיקוח על מצרכים ושירותים (תיקון – שכר דירה בשקלים חדשים), התשס"ב-2002 – של חבר הכנסת יאיר פרץ 3.

יוסי כץ: הצעת חוק הפיקוח על מצרכים ושירותים (תיקון – שכר דירה בשקלים חדשים), התשס"ב-2002 – של חבר הכנסת אילן גילאון 4.

יוסי כץ: הצעת חוק השכרת דירה ומכירתה בשקלים חדשים, התשס"ב-2002 – של חבר הכנסת אופיר פינס-פז

יוסי כץ: שלוש הצעות חוק, אני מצביע על כולן ביחד.

יוסי כץ: הצעת חוק הפיקוח על מצרכים ושירותים של יאיר פרץ, של אילן גילאון והצעת חוק השכרת דירה ומכירתה בשקלים חדשים, של חבר הכנסת אופיר פינס-פז.

יוסי כץ: מי בעד מתן פטור מחובת הנחה לשלושת ההצעות?

אתי בן-יוסף: עשרה.

יוסי כץ: מי נגד – ירים את ידו.

יוסי כץ: אין.

יוסי כץ: הבקשה אושרה.

יצחק גאגולה: יש לי שאלה.

יצחק גאגולה: יש לי הצעת חוק דומה להצעת החוק של אופיר פינס.

יוסי כץ: תביא אותה.

יוסי כץ: הלאה.

יוסי כץ: ב.

יוסי כץ: בקשת הממשלה להקדמת הדיון בהצעת חוק העסקת עובדים על ידי קבלני כוח אדם (תיקון), התשס"ב-2002 – בקריאה ראשונה.

יוסי כץ: הנושא האחרון – בקשת הממשלה לפטור מחובת הנחה להצעת חוק העסקת עובדים על ידי קבלני כוח אדם (תיקון), התשס"ב-2002 בקריאה ראשונה.

יוסי כץ: מי מנמק?

אתי בן-יוסף: נציגי האוצר.

יוסי כץ: שתי דקות נימוק.

יוסי כץ: למה זה דחוף?

גיא קריגר: זה דחוף, אדוני, משום שתקופת תשעת החודשים, לפי החוק, תסתיים להימנות בסוף חודש מרץ, בעת יציאתה של הכנסת לפגרה.

גיא קריגר: אני רק רוצה להדגיש, אדוני, שיש סעיף נוסף בחוק שמדבר על השוואת תנאים.

גיא קריגר: הסעיף הזה – אנחנו לא מבקשים לדחות אותו.

גיא קריגר: הוא בתוקף וימשיך להיות בתוקף ולא נמצא בתוך הצעת החוק הזאת.

גיא קריגר: מדובר רק על דחיית המנייה של תשעת החודשים, שבסופם ייחשב עובד כקבוע.

יוסי כץ: בבקשה, שתי דקות, יושב ראש ההסתדרות.

טלב אלסאנע: השאלה היא באיזה כובע הוא יושב פה?

טלב אלסאנע: יושב ראש ההסתדרות, או חבר כנסת.

יוסי כץ: - -

זאב בוים: נכון.

זאב בוים: צריך להגדיר היטב את הדבר הזה.

זאב בוים: עכשיו באמת זה מטושטש לגמרי.

טלב אלסאנע: נכון.

טלב אלסאנע: אנחנו מבולבלים לגמרי.

עמיר פרץ: אין שום בעיה, חבר'ה.

עמיר פרץ: אני מבין שאתם מודאגים מזה שהעובדים מתחזקים.

זאב בוים: ממש מודאגים.

עמיר פרץ: זה בסדר.

עמיר פרץ: ככל שתכו אותנו, כן נרבה וכן נפרוץ.

זאב בוים: אדוני היושב ראש, מה זה?

זאב בוים: הוא משכנע אותנו להצביע למפלגה שלו, עכשיו?

עמיר פרץ: אדוני היושב ראש, רק לצורך הפרוטוקול: אני חושב שהדחייה אין לה שום מקום.

עמיר פרץ: נציב שירות המדינה, שהוא הגורם המוסמך להעסיק עובדי מדינה במדינה הזאת – יש איזה שיבוש חוקי בזה שמשרד האוצר איננו הגוף המוסמך להעסיק עובדים – אני חושב שמן הראוי להזמין את נציב שירות המדינה.

עמיר פרץ: הוא הוציא מכתב חריף מאד לממשלה, שבו הוא מודיע שזה מבחינתו דבר בלתי מוסרי להמשיך להעסיק עובדים דרך חברות כוח אדם.

עמיר פרץ: אני ממליץ לאדוני היושב ראש, שהאיש הממונה מטעם מדינת ישראל הוא זה שיבוא ויאמר את דברו.

זאב בוים: אדוני, יש בקשת ממשלה.

זאב בוים: הוא לא צריך לבוא.

עמיר פרץ: הצעתי.

עמיר פרץ: יעשה מה שהוא רוצה, היושב ראש.

יוסי כץ: מי בעד מתן פטור מחובת הנחה לממשלה, ירים את ידו.

יוסי כץ: נא לספור.

ויצמן שירי: סופה, תרימי את היד.

אתי בן-יוסף: שישה.

יוסי כץ: מי נגד ירים את ידו.

אתי בן-יוסף: ארבעה.

יוסי כץ: הבקשה התקבלה.

יוסי כץ: הישיבה נעולה, תודה.